Luonnon+tutkiminen

LUONNON TARKKAILU JA SEURAAMINEN
  Luonto-Liitto ja Yleisradion Aamu-tv toteuttavat tänäkin vuonna yhdessä Kevätseuranta-tempauksen. Kevätseurannassa tutkitaan kevään edistymistä tekemällä havaintoja luonnossa. Erityisenä teemana ovat tänä vuonna perinnemaisemat eli perinteisten maakäyttötapojen - mm. laidunnuksen, niiton ja lehdestyksen - muovaamat elinympäristöt.
 * Osallistu Kevätseurantaan **

Kevätseurantaan voi osallistua kuka tahansa luonnosta kiinnostunut. Yksittäisetkin havainnot ovat arvokkaita. Kevätseurannassa tarkkaillaan kahta asiaa: ensihavaintoja ja lajien runsastumista. Ensihavaintoja voi kirjata milloin vain. Lajien runsastumista arvioidaan seitsemänä kevätseurantaviikonloppuna: 14.–15.3., 28.–29.3., 11.–12.4., 25.–26.4., 9.–10.5., 23.–24.5 ja 6.–7.6. Kevätseurantaviikonloppuina kannattaa lähteä ulos retkelle ja tehdä havaintoja kevätlajeista.

Jokaisen seurantaviikonlopun jälkeisenä torstaina klo 7.55 Aamu-tv:n lähetyksessä kerrotaan havainnoista ja kevään edistymisestä. Jos palautat havaintosi nettilomakkeella tai tekstiviestillä heti kevätseurantaviikonlopun jälkeen (viimeistään maanantai-iltana), niin havaintosi ovat mukana Aamu-tv:n kevätkatsauksessa. [|Luonto-Liiton kotisivut]

[|Tästä pääset suoraan havainnointilomakkeelle.]

Havainnoinnista, tarkkailusta ja tutkimisesta

Luonnon havainnointiin ei välttämättä tarvita mitään erityisvarusteista, -välineitä tai asiantuntemusta. Luonnosta voi nauttia kaikilla aisteilla aina ulkoillessaan: Katseltavien maisemien ja yksityiskohtien lisäksi luonto on täynnä ääniä ukkosen pauhusta ja lintujen laulusta yksittäisen lehden kahahdukseen ja oksan rasahdukseen. Luonnon marjoissa on ahomansikan makeita ja karpalon kirpeitä. Tuomen huumaavaa tuoksua ei voi ihmettelemättä ohittaa, ja kuin hiekkapaperilla tasaiseksi hiottua sileää kalliota on ihan pakko koettaa käsillä.

Luonnon havainnointiin kuuluu huomion kiinnittäminen moniin eri asioihin. Luonnon tarkkailussa huomio puolestaan keskitetään yhteen tiettyyn ilmiöön, lajiin tai muuhun vastaavaan. Luonnon marjojen tarkkailussa voisi esimerkiksi seurata marjan kehittymistä kukasta kypsäksi marjaksi ja sen siirtymistä aina piirakkaan asti.

Luonnon tutkijaksi ryhdyt siinä vaiheessa, kun keräät systemaattisesti tarkkailussa saamasi havainnot yhteen ja pystyt niiden pohjalta tekemään päätelmiä, havaitsemaan muutoksia tai keksimään ratkaisun ongelmaan.

media type="youtube" key="CssGRgwqa18" height="344" width="425"